|  |
| --- |
| 4. februar 2015J.nr. 15-0022574SkatteministerietNicolai Eigtveds Gade 28DK 1402 – København KTelefon +45 33 92 33 92Mail skm@skm.dkwww.skm.dk  |

|  |
| --- |
|     |
| Til organisationerne og ministerierne |

**Udkast til forslag til lov om ændring af selskabsskatteloven**

(Udskydelse af selvangivelsesfristen for selskaber m.v. og lempelse af sanktionen ved manglende registrering af underskud m.v.)

Hermed sendes udkast til forslag til lov om ændring af selskabsskatteloven.

Med lovforslaget foreslås det at udskyde selvangivelsesfristerne for selskaber m.v. Det foreslås at udskyde selvangivelsesfristen for indkomståret 2014 til den 1. september 2015. Selvangivelsesfristen for indkomståret 2015 foreslås udskudt til den 1. september 2016.

Det foreslås endvidere at lempe den gældende sanktion, hvis selskaber ikke registrerer deres underskud hos SKAT. Efter de gældende regler fortaber selskaberne retten til at anvende underskud. Det foreslås, at manglende registrering af underskud alene medfører, at selskaberne m.v. pålægges et tillæg på 5.000 kr. til skattebetalingen. Herudover foreslås det, at skatteministeren kan fastsætte regler om at undtage visse selskaber m.v. fra pligten til at registrere underskud.

Der vedlægges desuden et resumé og en høringsliste.

Skatteministeriet skal anmode om eventuelle bemærkninger til lovforslaget senest onsdag den 4. marts 2015.

Høringsvar bedes sendt til juraogsamfundsoekonomi@skm.dk og tgn@skm.dk eller mjr@skm.dk.

Eventuelle spørgsmål vedrørende lovforslaget kan rettes til Tony Gønge Nielsen, tlf. 72 37 47 62, e-mail tgn@skm.dk eller Mogens Jonas Rasander, tlf. 72 38 20 90, e-mail mjr@skm.dk.

Med venlig hilsen

Mogens Jonas Rasander

Chefkonsulent

Direkte telefon 72 38 20 90

E-mail: mjr@skm.dk